STATVTVM est, ne quis fratrum nostrorum, in propriis saltem locis sine lumine noctibus dormiat. Qui si adeo pauper fuerit, vt propriam lucernam in dormitorio suo prouidere non possit, illam quæ in Ecclesia fuerit, accipiat,  ad dormitorium transferat. Causa instituti huius fuit, vt filij lucis semper in luce etiam corporali conuersentur, quia iuxta Apostolum de spirituali loquentem, Omnes filij lucis estis,  filij Dei: non sumus noctis neque tenebrarum. Quod licet, vt dixi, de illa spirituali luce dicat, hoc ipse de corporali tamen simul,  spirituali ait Dominus, Omnis qui male agit, odit lucem,  non venit ad lucem, vt non arguantur opera eius. Qui autem facit veritatem venit ad lucem, vt manifestentur opera eius, quia in Deo sunt facta.